
	1.
	Descrierea pe scurt a situației actuale (date statistice, elemente specifice, etc.)


	Conceputul de dezvoltare durabila la nivel european si național In cadrul UE, începând cu anul 2006, conceptul de dezvoltare durabilă a fost integrat în Strategia pentru o Europă Extinsă, într-o viziune strategică unitară și coerentă, având ca obiectiv general îmbunătățirea continuă a calității vieții pentru generațiile prezente și viitoare, pentru crearea unor comunități durabile, capabile să gestioneze și să folosească resursele în mod eficient și să valorifice potențialul de inovare ecologică și socială al economiei, în vederea asigurării prosperității, protecției mediului și coeziunii sociale.
În 2010, ca o continuare a dezvoltării durabile a UE, a fost adoptată Strategia Europa 2020 de promovare a creșterii inteligente (bazată pe: educație, cercetare, inovare), durabile (bazată pe reducerea emisiilor de carbon, eficiență energetică, resurse regenerabile) și incluzive (crearea de noi locuri de muncă, reducerea sărăciei etc.). Alături de statele membre și respectând principiul subsidiarității UE s-a angajat să devină lider în punerea în aplicare a Agendei 2030 și, implicit, a celor 17 Obiective de Dezvoltare Durabilă.
Strategia precedentă a sprijinit revenirea din criza economică și financiară resimțită după anul 2008. În pragul anilor 2020 era nevoie de o nouă abordare care să țină cont de realitățile economice, sociale și de mediu de la nivel mondial, european și național, cu un orizont de timp care să privească peste generații, care să satisfacă „nevoile generației actuale fără a compromite șansele viitoarelor generații de a-și satisface propriile nevoi.”
Comisia Europeană a prezentat în 22 noiembrie 2016 Comunicarea
„Pașii următori pentru un viitor european durabil”. Documentul prezintă răspunsul Uniunii Europene la Agenda 2030 și confirmă integrarea obiectivelor de dezvoltare durabilă în cadrul politicii europene și în prioritățile actuale ale Comisiei Europene, evaluarea situației și identificarea celor mai relevante preocupări privind durabilitatea. Prin această comunicare, Uniunea Europeană s-a angajat în favoarea unei dezvoltări durabile prin care „să asigure o viață demnă pentru toți respectând limitele planetei, care să reunească prosperitatea și eficiența economică, societăți pașnice, incluziunea socială și responsabilitatea față de mediu”.

Dezvoltarea Durabilă reprezintă, în contextul românesc, dorința realizării unui echilibru, o sinteză între aspirațiile cetățeanului născut liber, societatea de care depinde și prin care se definește și contextul care permite realizarea de sine. Acest echilibru pornește de la om, actor central care caută un echilibru individual și 
condiții favorabile pentru a se realiza. Condițiile favorabile sunt influențate de societatea care trebuie să îl susțină și să îl motiveze și de mediul prin care se regăsește și își poate găsi echilibrul. Rolul statului în contextul dezvoltării durabile este să ajute la realizarea acestui echilibru, nu doar pentru cetățenii de acum, dar și pentru generațiile viitoare.
· Sub aspect social este nevoie de o societate coezivă, care să beneficieze de reducerea inegalităților dintre bărbați și femei, dintre mediul urban și rural, care să conducă la promovarea unei societăți deschise, în care cetățenii se pot simți apreciați și sprijiniți. E nevoie de cultivarea rezilienței populației, în așa fel încât cetățeanul, într-un cadru instituțional echitabil, să își poată realiza visurile acasă. Sporirea capitalului social – crearea unui simț civic definit prin încredere între cetățeni - va conduce la deblocarea potențialului cetățenilor români pentru a se realiza prin forțe proprii, asigurând totodată și dezvoltarea durabilă a comunităților lor.
· Conștientizarea importanței mediului a crescut semnificativ în ultimii ani, atât în ceea ce privește mediul natural, cât și la cel antropic. Protejarea naturii este responsabilitatea tuturor datorită impactului biunivoc om – mediu, dar și o oportunitate a cetățenilor de a se uni într-un scop nobil, prin conștientizarea acestei responsabilități. Realizarea unui mediu antropic durabil poate fi atins prin cultivarea unui sentiment de apartenență și de comunitate, care să elimine simțul singurătății cetățeanului, factor de risc în realizarea potențialului personal și, în ultimă instanță, a funcționării Comunitare.
! Obiectivele de dezvoltare durabilă nu reprezintă un obiectiv în sine, ci servesc drept puncte de reper. Acestea oferă o perspectivă necesară pe termen lung, care merge dincolo de perioadele electorale și de dorința de a obține câștiguri rapide pe termen scurt. Aceste obiective ne ajută să menținem democrații solide, să construim economii moderne și dinamice și să contribuim la o lume cu standarde de viață mai ridicate, în care inegalitățile se reduc, să ne asigurăm că nimeni nu este lăsat în urmă, cu respectarea în același timp a resurselor limitate de care dispune planeta noastră și prezervarea acestora pentru generațiile viitoare.

Contexul actual
Pandemia cauzată de Covid-19 este un șoc extrem în economia multor țări, inclusiv în cazul României, criza sanitară fără precedent în ultimul secol având drept consecință un declin economic important generat de măsurile de limitare a răspândirii virusului. Este evident că această criză sanitară a subliniat vulnerabilitățile și slăbiciunile sistemului sanitar, educațional, economic, social etc. Astfel, sănătatea
publică devine o chestiune de securitate națională, iar bugetul destinat acestor servicii trebuie suplimentat pentru creșterea rezilienței acestuia în situații de criză, sistemul educațional trebuie să facă față la provocările tranziției digitale, fluxurile aferente anumitor lanțuri valorice și servicii publice trebuie adaptate la astfel de situații, iar revenirea economiilor depinde de ciclul epidemic care prezintă multe incertitudini, putând încetini procesul de recuperare.
În acest context, este necesară o regândire a politicilor publice, o regândire a bugetului public, o mai bună colaborare între economia privată și autorități pentru a crește capacitatea instituțională, socială și economică de a amortiza șocurile economice. Astfel, reducerea variabilelor macroeconomice (nivelul cererii și ofertei, a investițiilor, a gradului de ocupare a forței de muncă, etc) reprezintă un proces reversibil cu anumite costuri, îndeosebi de natură bugetară, într-un orizont de timp care depinde în mod direct de evoluția pandemiei și de modul de răspuns al economiei la măsurile de combatere a acesteia. Planul propus adresează o parte din efectele socio-economice ale crizei prin măsuri instituționale, financiare și normative.
Recuperarea decalajelor economice și creșterea nivelului de trai sunt strâns legate de principalele provocări și dezechilibre în ceea ce privește accesul la locuințe de calitate, serviciile de educație, reducerea abandonului școlar, creșterea calității actului educațional și corelarea acestuia cu piața forței de muncă, prin consolidarea învățământului profesional și tehnic și a învățământului dual.
Complementar, deficiențele sistemului social sunt accentuate de criza COVID 19, fiind necesare măsuri complementare de răspuns și de reducere a sărăciei și integrării socio-economice a persoanelor marginalizate, contribuind, astfel, la reducerea vulnerabilităților sociale, prin punerea în aplicare a principiilor pilonului european al drepturilor sociale.
Planul Național de Redresare și Reziliență al României (PNRR) este conceput așa încât să asigure un echilibru optim între prioritățile Uniunii Europene și necesitățile de dezvoltare ale României, în contextul recuperării după criza COVID-19 care a afectat semnificativ țara, așa cum a afectat întreaga Uniune Europeană și întreaga lume.
Tinand cont de situatia actuala, modernizarea României cu ajutorul Mecanismului de Redresare și Reziliență (MRR) reprezintă o șansă istorică, un proiect național care aduce reformele necesare dezvoltării reale a unei țări europene din era verde și digitală.
· Obiectivul general al PNRR al României este corelat în mod direct cu Obiectivul general al MRR, așa cum este inclus în Regulamentul 2021/241 al Parlamentului European și al Consiliului, din 12 februarie 2021, art.4. Astfel, obiectivul general al PNRR al României este dezvoltarea României prin realizarea unor programe și proiecte esențiale, care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență.
Obiectivul specific al PNRR este și el corelat cu cel al mecanismului, detaliat în Regulament, și anume de a atrage fondurile puse la dispoziție de Uniunea Europeană prin NextGenerationEU în vederea atingerii jaloanelor și a țintelor în materie de reforme și investiții.
Prin PNRR este propusă si Componenta C10 - Fondul local, cu 5 reforme principale și 6 tipuri principale de investiții, prin care administrația locală să poată realiza dezvoltarea necesară.
Reforme principale:
R1: Crearea cadrului pentru mobilitate urbană durabilă
R2: Crearea cadrului de politică pentru o transformare urbană durabilă
R4: Îmbunătățirea calității locuirii.

Componenta C10 - Fondul local ajută la decarbonizarea transportului, creșterea eficienței energetice, respectiv dezvoltarea unei mobilități locale durabile, prin extinderea accesului la servicii esențiale pentru toți cetățenii. Unul din obiectivele principale este asigurarea cadrului necesar pentru dezvoltarea durabilă a localităților din România prin investiții în infrastructura locală care vor susține reziliența și tranziția verde a zonelor urbane și rurale, precum și reducerea disparităților teritoriale la nivel regional, intra- regional și intra-județean. Axă specifică de investiții este reprezentată de axa I.4: Îmbunătățirea calității locuirii.

Prin realizarea interventiei sustinute de Reforma R4 – Imbunatatirea calitatii locuirii, se doreste construirea de clădiri noi eficiente din punct de vedere energetic: locuințe pentru tineri in dificultate/ locuințe de serviciu pentru specialiști din domeniul medicinei și si al educatiei. Investiția vizează îmbunătățirea serviciilor medicale, respectiv educaționale, inclusiv asigurarea unui spațiu adecvat pentru desfășurarea acestor servicii prin realizarea de cladiri eficiente energetic si care contribuie la o dezvoltare durabila respectand mediul si resursele sale si apeland la solutii de energie alternativa/regenerabila.
Obiectivul acestei investiții este de a crește accesul la locuințe de calitate pentru tinerii aflați în dificultate în comunitățile și grupurile marginalizate.

Tipurile de proiecte eligibile prevazute prin reforma R4 cuprind urmatoarele investitii:
- Construcția de locuințe pentru specialiști din sănătate și învățământ.

Noile unități de locuit prevazute prin PNRR vor fi conforme cu ținta privind atingerea pragului de minim 20% consum primar de energie, în comparație cu cerințele privind construcțiile NZEB, stipulate în reglementările naționale, reflectate în certificatele de performanță energetică.

Conceputul NZEB si transpunerea acestuia in legislatia europena si nationala
Clădire cu emisii aproape zero (NZEB) înseamnă o clădire care are o performanță energetică foarte ridicată, în timp ce cantitatea aproape zero sau foarte mică de energie necesară ar trebui să fie acoperită într-o măsură foarte semnificativă de energie din surse regenerabile, inclusiv energie din surse regenerabile produsă pe loc sau în apropiere.
Uniunea Europeana a stabilit două mari directive cu scopul îndeplinirii acestei nevoi:
· Energy Performance of Buildings Directive 2010/31/EU (EPBD);
· Energy Efficiency Directive 2012/27/EU.
Acestea promoveaza trei mari criterii:
· Realizarea unui grup cat mai extins de cladiri decarbonizate și cu o eficiență energetica ridicată;
· Să creeze un mediu stabil pentru deciziile de investiții;
· Să permită atât consumatorilor de rând cât și interpinzătorilor să facă alegeri informate pentru a economisi bani și energie.

Directiva privind performanța energetică a clădirilor prevede că țările UE trebuiau să se asigure că toate clădirile noi au un consum de energie aproape zero până la sfârșitul anului 2020, în timp ce toate clădirile publice noi trebuiau să aibă un consum de energie aproape zero după 31 decembrie 2018.

Din punct de vedere al definirii NZEB, sunt vizate două ţinte, care, prin evoluţia în timp a performanţei energetice (rezultat atât al înlocuirii clădirilor existente cu clădiri noi şi al extinderii aşezărilor urbane prin realizarea clădirilor noi de tip NZEB, cât şi al modernizării energetice a clădirilor existente atât la nivel de anvelopă cât şi la nivel de instalaţii, asociată cu modernizarea sistemelor centralizate de furnizare a utilităţilor (termice şi electrice), pot modifica profilul energetic al unei aşezări şi nu doar al unei clădiri.

Prima ţintă o reprezintă definirea unei noi clasificări energetice a clădirilor (noi referenţiale energetice) asociată caracteristicilor energetice proprii atât clădirilor noi cât şi ale celor existente. Cea de a doua ţintă o reprezintă definirea configurării energetice a clădirilor (noi / existente, după cum sunt clasificate în Legea 372 / 2005, republicată şi în Anexa 1 a Directivei 2010/31/UE) cu referire la anvelopă, instalaţii şi profil energetic.

Directiva europeana care vizeaza performanta energetica a cladirilor a fost transpusa la nivel national prin adoptarea Legii nr. 372/2005 privind performanţa energetică a clădirilor, republicată care prevede urmatoarele:
· clădirile noi, pentru care recepţia la terminarea lucrărilor se efectuează începând cu 31 decembrie 2020, vor fi clădiri al căror consum de energie din surse convenţionale este aproape egal cu zero;
· clădirile noi din proprietatea/administrarea autorităţilor  administraţiei publice care urmează să fie recepţionate după 31 decembrie 2018 vor fi clădiri al căror consum de energie din surse convenţionale este aproape egal cu zero.

Astfel, in contextul construirii de cladiri publice pentru specialiști din sănătate și învățământ., se vor aplica si respecta prevederile legislative privind eficienta energetica adoptate la nivel national prin transpunerea acquis-ului european.

România deține astăzi un potențial remarcabil de dezvoltare într-un context caracterizat de provocări în multe sectoare vitale. Una dintre provocări este cea de a asigura pentru toţi cetățenii săi acces la infrastructură și servicii publice de care au nevoie pentru a se bucura de beneficiile dezvoltării și pentru a le spori.

Datele confirmă perspectivele de creștere economică ale României, iar acest context favorabil trebuie valorificat pentru a permite cetățenilor să aibă acces la oportunități și să-şi maximizeze potențialul productiv. În acest context, domeniul locuirii deţine un rol important în procesul de creştere economică şi incluziune socială, însă este necesară reformarea politicilor astfel încât problemele multiple să fie abordate la nivel strategic într-un mod coordonat.

Fondul de clădiri si aplicabilitatea acestuia in cadrul Reformei R4
– Imbunatatirea calitatii locuirii
Conform studiilor efectuate de catre Comisia Economică pentru Europa a Națiunilor Unite și Banca Mondială precum si a datelor colectate de catre Institutulul Naţional de Statistică, în anul 1990, 85% din stocul de locuințe din România era construit după anul 1945, reprezentând în prezent o provocare din punct de vedere al întreținerii acestui fond consistent de clădiri aflate în proces de degradare fizică şi/sau structurală.

Cele mai multe clădiri rezidențiale aflate în prezent în uz în România au fost construite în a doua jumătate a secolului XX. Perioada 1961- 1980 a fost cea mai semnificativă pentru construcția de locuințe.

Fondul actual de locuințe din mediul urban este caracterizat prin predominanța locuințelor construite între anii 1971 și 1990. Ponderea locuințelor construite după anul 1990 este de aproximativ 5% pentru cvintila cu cele mai reduse venituri (ce poate fi explicată de construcția noilor locuințe sociale) și 1-3% pentru toate celelalte cvintile de venituri. Lipsa locuințelor noi este unitară în toate grupele de venituri, dar din nou, este notabilă în cazul cvintilei cu cele mai ridicate venituri care include persoanele care – în modul cel mai probabil – îşi permit o nouă locuință, dar continuă să trăiască în clădiri vechi dintre care multe sunt într-o stare proastă. Concluzia este că 90% din clădirile rezidențiale sunt vechi și au nevoie de modernizări sau reabilitări.

Problema locativă din România este legată și de extinderea spațiului urban, de regulă pe orizontală, ceea ce determină, pe de o parte, devitalizarea centrelor urbane şi, pe de altă parte, pierderea unor terenuri agricole sau zone periurbane fragile ecologic.

La nivel regional, Regiunea Vest, datorită caracterului urban mai pregnant decât restul țării, are un fond construit de locuințe înainte de  1989 important, caracterizate prin confort redus şi prin eficienţă energetică extrem de scăzută conform standardelor actuale. Fondul de locuinţe (post 1989) este mult mai scăzut, iar în cazul construcțiilor în perioada dezvoltării imobiliare, după anul 2010, acestea respectă din faza de execuţie un nivel ridicat de eficienţă datorat materialelor disponibile, cât şi experienţei privind creşterea costurilor cu încălzirea. Datele istorice referitoare la proiectele finanțate prin POR arată că s-au reabilitat termic sau se vor reabilita până în anul 2023 doar 4,1% (14.260 gospodării) din totalul gospodăriilor aflate în locuințe colective din regiune. La acestea se adaugă un număr redus de gospodării reabilitate termic prin programe ale primăriilor urbane sau din fondurile proprii ale asociațiilor de locatari.

Fondul de clădiri contribuie în mare măsură la emisiile de gaze cu efect de seră din Europa. Prin schimbări aduse în cadrul acestui sector se pot obţine reduceri semnificative ale acestor emisii. Având în vedere faptul că mai bine de un sfert din fondul de clădiri la nivelul anului 2050 urmează a fi construit, o mare parte din aceste emisii nu sunt luate în considerare. Pentru a se putea atinge obiectivele de reducere ambiţioase ale UE, consumul de energie al acestor clădiri trebuie să se apropie de zero, fapt care necesită stabilirea unei definiţii sau a unor instrucţiuni de transpunere în practică a „clădirilor cu consum de energie aproape zero” (nZEB), care să contribuie simultan la reducerea până în anul 2050 a emisiilor de gaze cu efect de seră cu 80% faţă de nivelul anului 1990 şi la creşterea securităţii în alimentarea cu energie prin reducerea consistentă a consumului intern.

Pe cale de consecinta, la nivel national au fost adoptate o serie de prevederi legislative si au fost instituite organisme/agentii care sa reglementeze problema locativă din România, respectiv imbunatatire a eficientei energetice a cladirilor publice si asigurarea accesului la condiţii de locuire adecvate pentru toate categoriile de persoane.

De asemenea, mecanismele eficiente de coordonare între autoritățile naționale și locale sunt esențiale. Trebuie să fie consolidate sistemele locale și să fie construită capacitatea reprezentanților locali pentru a gestiona răspunsul la provocările ivite (de la sănătate la economie și protecție socială). Investițiile în infrastructura locală vor fi esențiale pentru adaptarea orașelor și comunelor la noile condiții, asigurându-se astfel, reziliența pe termen lung a localităților.

Dezvoltarea urbană și rurală reprezintă factori cheie pentru îndeplinirea obiectivului propus de creștere a rezilienței localităților urbane și rurale la provocările generate de crizele economice și sociale de la nivel global.
Strategia Națională a Locuirii stabilește măsuri strategice necesare pentru reforma legislativă şi instituţională, precum şi pentru cea a mecanismelor de finanţare în vederea asigurării unei locuiri adecvate şi accesibile. Nevoia privind locuințele a fost analizată, inclusiv din punct de vedere al repartiției teritoriale estimate, în cadrul Strategiei Naționale a Locuirii (SNL), milestone în realizarea reformei R4. Imbunătățirea calității locuirii.

Scopul Strategiei Naţionale a Locuirii este identificarea măsurilor și crearea instrumentelor necesare în vederea asigurării accesului la condiţii de locuire adecvate pentru toate categoriile de persoane, până în anul 2030, având ca principii:
· siguranţa stabilităţii structurale a clădirilor de locuit;
· accesul egal şi nediscriminatoriu la locuinţe pentru comunităţile defavorizate sau marginalizate;
· accesibilitatea din punct de vedere al preţului (Eurostat defineşte o “supraîncărcare” financiară a unei gospodării atunci când costurile totale aferente locuirii şi utilităţilor depăşesc 40% din venitul net);
· dezvoltarea urbană şi accesul la servicii de utilităţi publice;
valorificarea fondului construit existent 
· caracterul potrivit locuirii (locuinţe corespunzătoare care pot fi utilizate de comunităţi cu nevoi speciale, precum specialiștii în diferite domenii cum ar fi sănătate și învățământ);
· accesul la oportunităţi de angajare şi mobilitatea forţei de muncă;

· securitatea dreptului de posesie.

Agenţia Naţională pentru Locuinţe Înfiinţată şi reglementată prin Legea nr. 152/1998, Agenţia Naţională pentru Locuinţe (ANL) este o instituţie subordonată MDRAPFE al cărei mandat include punerea în aplicare a programelor de locuire din sectorul public.
Conform Legii nr. 152/1998, rolul ANL este de a administra resursele financiare pentru construcţia de locuinţe, precum şi de a coordona vânzarea, reabilitarea, consolidarea şi extinderea fondului imobiliar existent. Investiţiile sunt asigurate de la bugetul de stat şi/sau bugetele locale, prin credite interne/externe, de la investitori privaţi, precum şi din alte surse legal constituite. Proiectele ANL sunt dezvoltate pe terenuri furnizate şi racordate la reţelele de utilităţi de către autorităţile locale. Dintre programele desfăşurate de ANL putem enumera:
· Locuinţe pentru tineri, destinate închirierii, inclusiv locuinţe pentru specialişti din domeniul sănătăţii şi învăţământului;
· Programul de construcţii de locuinţe proprietate privată prin credit ipotecar;
· Renaşterea satului românesc;
· Locuinţe sociale pentru comunitatea romă;
· Locuinţe cu chirie prin atragerea capitalului privat.

În conformitate cu Legea nr. 114/1996, republicată, cu modificările şi completările ultertioare, locuirea este o responsabilitate partajată Guvernului şi autorităţilor administraţiei publice locale. Legea-cadru a descentralizării nr. 195/2006 (Art. 24) prevede că “Autorităţile administraţiei publice locale de la nivelul comunelor şi oraşelor exercită competenţe partajate cu autorităţile administraţiei publice centrale privind (b) construirea de locuinţe sociale şi pentru tineret”.
Principalele atribuţii ale consiliilor locale în domeniul locuirii sunt definite de Legea locuinţei nr. 114/1996, după cum urmează:
· realizarea de locuinţe, din depozite special constituite, exercitând controlul asupra preţului de vânzare, în vederea înlesnirii accesului la proprietate pentru unele categorii de persoane;
· alocarea de parcele de teren public pentru construirea de locuinţe;
· administrarea şi repartizarea fondului de locuinţe sociale din respectiva unitate administrativ-teritorială;
· declararea în cazuri de extremă urgenţă, drept locuinţe de necesitate, a locuinţelor libere aflate în fondul de locuinţe sociale;
· stabilirea chiriei maxime pentru unităţile locative publice;
· furnizarea finanţării pentru locuinţele sociale, locuinţele de serviciu şi locuinţele de necesitate.

Atribuţiile consiliilor locale sunt definite şi în baza Legii nr. 152/1998 privind înfiinţarea Agenţiei Naţionale pentru Locuinţe, care subliniază responsabilităţile consiliilor locale pentru:
· gestionarea şi repartizarea fondului de locuinţe pentru tineri destinate închirierii;
· identificarea clădirilor aflate în diferite stadii de finalizare sau finalizate care urmează să fie incluse în programele ANL;
· stabilirea preţului de vânzare a locuinţelor, colectarea şi virarea către ANL a sumelor rezultate din vânzare;
· asigurarea de terenuri publice dotate cu utilităţi pentru construcţia     de locuinţe.
Legea Locuinţei prevede că autorităţile locale au responsabilitatea de a construi locuinţe pentru tineri (persoane sub 35 de ani) şi alte categorii speciale (cum ar fi persoanele calificate din agricultură, învăţământ, sănătate, administraţie publică şi culte), cu exercitarea controlului asupra preţului de vânzare (articolul 7). Astfel de persoane, în cazul în care câştigă un salariu lunar mai mic de 2.380 RON (529 EUR) (venitul naţional mediu net lunar pentru o persoană95), sunt eligibile pentru o subvenţie acordată de stat de 30% din costul locuinţei (mai puţin depozitul de 10%). Pentru calcularea subvenţiilor pentru gospodăriile cu venituri care depăşesc acest prag se foloseşte o scară progresivă. Legea prevede că terenurile şi drumurile publice, sistemele de alimentare cu apă şi canalizare şi, dacă este necesar, reţelele termice ale locuinţelor de stat trebuie să fie finanţate de către autoritatea locală (articolele 11 şi 12). De asemenea, aceasta precizează că fondurile pentru locuire vor fi transferate, prin intermediul Consiliilor Judeţene, către autorităţile locale (articolul 15).

Conform Strategiei naţionale de renovare pe termen lung, sectorul public ar trebui să aibă un rol demonstrativ și să-și asume rolul de lider prin îmbunătățirea eficienței energetice prin renovarea a 8,25 milioane mp (26%) de clădiri publice până în 2030 si realizarea de constructii, cladiri publice care sa respecte principiul NZEB si Legea nr. 372/2005 privind performanţa energetică a clădirilor, cu modificarile si completarile ulterioare.

Prin urmare, pe perioada viitoare de programare, investițiile în eficienţa energetică a spaţiilor de locuit și a clădirilor publice, concomitent cu investițiile pentru reducerea riscului seismic, rămâne una din prioritățile regiunii, în vederea asigurării țintelor de reducere a consumului de energie în clădiri și a reducerii gazelor cu efect de seră.

Reforma politicii locuirii este necesară şi reprezintă o oportunitate pentru România. Valorificarea potențialului existent în domeniului locuirii, utilizarea mai eficientă a resurselor bugetare şi direcţionarea lor către persoanele care au cea mai mare nevoie de sprijin, pentru a oferi locuinţe decente şi accesibile, în conformitate cu puterea de cumpărare sau de gestionare a resurselor pentru locuire sunt considerate măsuri care se impun în atingerea acestui obiectiv.

Locuirea este o provocare majoră pentru dezvoltarea României și necesită o abordare integrată care să țină cont de impactul economic, social și de mediu al măsurilor adoptate. Documentul cadru al națiunilor Unite UN-Habitat Global Housing Strategy susține că locuirea trebuie corelată cu alte strategii și politici, fiind inseparabil legată de atingerea altor obiective precum reducerea sărăciei, incluziunea socială și dezvoltarea economică, pentru a obține rezultate coerente și durabile. Strategia Națională a Locuirii este strâns legată și se înscrie în cadrul altor documente strategice precum Agenda 2030 pentru dezvoltare durabilă care prevede până în orizontul 2030 accesul tuturor la locuință la un cost accesibil si reabilitarea cartierelor marginalizate.

Muncipiul Brad se învecinează in partea de nord cu localitatea Ribita, in nord-est cu localitatea Blajeni, in nord- est cu localitatea Buces, in est cu localitățile Bucureșci si Criscior, in sud cu localitățile Băita si Vălișoara, in sud-est cu Luncoiu de Jos, in sud-vest cu localitatea Baia de Cris. Localitățile aparținătoare teritoriului administrativ al municipiului Brad sunt legate de rețeaua naționala de drumuri astfel: 1.Tăratel - la 5 km de Mun. Brad, drumul national DN 74, pe cursul superior al Crisului Alb. 2.Ruda Brad, la 6 km de Brad, pe drumul national DN 76, drumul comunal DC 16 3.Mesteacăn - drumul național DN 76 4.Valea Bradului -la 2,5 km de Brad, pe drumul național DN 76, drumul comunal DC 10 5.Potingani - la 2,5 km de Brad, pe drumul național DN 76, drumul comunal DC 10.

Conform Planului Urbanistic General, suprafața de 825,77 hectare care se regăsește în zona urbană Brad este ocupată preponderent de locuințe individuale (71,92%) și colective (5,14%). Restul teritoriului este reprezentat de căi de comunicații rutieră, și  amenajări aferente (8,66%), instituții publice și servicii (4,32%), spații verzi, sportagrement, protecție + ape (3,98%), unități industriale depozitare (2,50%), zona căi de comunicație feroviară și amenajări aferente (1,93%), gospodărie comunală, cimitire (0,89%), zona construcții aferente lucrărilor tehnico-edilitare (0,47%), utilități agricole (0,19%). În figura următoare sunt evidențiate funcțiunile de utilizare a teritorului.

Suprafața locuibilă corespunzătoare a fondului de locuințe din Municipiul Brad în anul  2019 a fost de 315.809 m2 (arie desfășurată), reprezentând o creștere de 27% față de valoarea înregistrată în anul 2010 (248.823 m2 arie desfășurată).

Accesul cetățenilor la locuințe de calitate este un drept fundamental, iar dinamica fondului locativ ne poate indica atât gradul de accesibilitate al locuințelor, cât și atractivitatea anumitor zone pe piața imobiliară și un eventual fenomen de expansiune necontrolată sau dispersie, atunci când dinamica suprafeței locuibile este                    coroborată cu dinamica demografică.
Disfuncția principală a fondului de locuințe din Municipiul Brad este dată de starea tehnică a acestora, caracterizată de un nivel redus al eficienței energetice. Pentru îmbunătățirea condițiilor de igienă și confort termic, reducerea pierderilor de căldură și a consumurilor energetice, reducerea costurilor de întreținere pentru încălzire și apă caldă de consum, reducerea emisiilor poluante generate de producerea, transportul și consumul de energie, îmbunătățirea valorii arhitecturale, ambientale și de integrare cromatică în mediul urban, se va avea în vedere dezvoltarea de proiecte de reabilitare termică a locuințelor.

 În vederea implementării proiectului, se propune imobilul situat pe strada Dacilor, aflat in vecinătatea blocului ANL, identificat in cartea funciara nr. 67917, cu o suprafață totala de 60154 mp din care se va pune la dispoziția investiției o suprafață de 1076 mp, teren neîmprejmuit, situat în intravilan, în domeniul privat al Municipiului Brad.
 Documentul care atesta proprietatea Municipiului Brad, si anume CF. 67917 este unul care cuprinde o suprafață totală de 60514 mp deoarece cuprinde întreaga zona a cartierului Micro 1.

Pentru identificarea facilă a imobilului pus la dispozitie pentru implementarea proiectului, anexăm prezentei cereri un extras din harta geospațială a zonei vizate .


	2.
	Necesitatea și oportunitatea investiției pentru care se aplică


	Investiția prezentată mai sus își propune să îmbunătățească calitatea vieții locuitorilor din UAT Municipiul Brad prin realizarea unor locuințe  publice care să deservească populației, în special tinerilor.

Această investiție rezultă necesară si oportună deoarece obiectivele acesteia corespund intru totul necesităților din punct de vedere funcțional, igienico-sanitar, prin crearea premiselor necesare pentru asigurarea populatiei cu servicii esențiale, contribuind astfel la atingerea obiectivului European al coeziunii economice si sociale, prin îmbunătățirea infrastructurii serviciilor, sociale, educaționale și de sănătate.

Beneficiarii acestei investiții vor fi specialiști din sănătate și învățământ care își desfășoară activitatea pe raza Municipiului Brad și care vor beneficia de îmbunătățirea calității vieții, atât  din punct de verde locativ, cât și profesional.

Oportunitatea acestei investiții rezidă in faptul că obiectivul general al PNRR este reprezentat de dezvoltarea României prin realizarea unor programe și proiecte esențiale, care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență.

Fondul local abordează provocările legate de disparitățile teritoriale și sociale din zonele urbane și rurale, precum și mobilitatea urbană. Obiectivul acestei componente este de a susține o transformare durabilă urbană și rurală prin reducerea consumului de energie precum si de îmbunătățire a eficientei energetice a clădirilor publice.

În baza prevederilor SNL a fost elaborată Schema de finanțare pentru I2. - Construirea de locuințe nZEB plus pentru tineri și pentru specialiști din sănătate și învățământ. Aceasta schema de finanțare răspunde necesitaților si nevoilor cu care se confrunta UAT Municipul Brad, accesarea acestei scheme fiind imperativă, în special construirea de locuințe nZEB plus pentru tineri.

Prin realizarea interventiei sustinute de Reforma R4 – Îmbunătățirea calității locuirii, se doreste construirea de clădiri noi eficiente din punct de vedere energetic, respectiv locuințe pentru tineri in dificultate. Investiția vizează îmbunătățirea fondului locativ pentru cetățenii de pe raza municipiului Brad, prin realizarea de clădiri eficiente energetic si care contribuie la o dezvoltare durabila respectand mediul si resursele sale si apeland la soluții de energie alternativă.

În Strategia Natională de Dezvoltare Durabila au fost identificate domeniile specifice de intervenție pentru îndeplinirea obiectivelor de convergență și apropierea semnificativă de media UE la principalii indicatori ai dezvoltării durabile. Această strategie a fost construită în jurul cetățeanului și nevoilor generațiilor viitoare
Pe plan economic, se urmărește creștere economică pe termen lung, transformarea economică durabilă și competitivă, centrată pe inovare. Dimensiunea socială urmărește reducerea inegalităților și să promovarea unei societăți deschise.

Componenta de mediu urmărește scăderea emisiilor de carbon, realizarea unui mediu antropic durabil odată cu protejarea naturii.

Obiectivul acestei investiții este de a crește accesul la locuințe de calitate pentru specialiști din sănătate și învățământ care își desfășoară activitatea pe raza Municipiului Brad.
Din perspectiva locuirii, pandemia de COVID 19 a afectat în mod special comunitățile și grupurile dezavantajate, printre care și tinerii, fiind reduse si mai mult posiblitățile de acces a persoanelor din această categorie la o locuință decentă. Totodată, interesul mai mare pentru imobilele noi nu reflectă neapărat o îmbunătățire generală a calității vieții în cadrul comunității, ci calitatea generală scăzută a locuințelor construite înainte de 1989.

Deși are cel mai mare procent de locuințe ocupate de proprietari din UE – 96,8% și a înregistrat o îmbunătățire semnificativă a indicatorilor, datele Eurostat indică faptul că România are:
 ●	cel mai mare procent de persoane care locuiesc în gospodării supraaglomerate – 45,1% din populație, comparativ cu media europeană de 15,7% (în lipsa unor facilități, tinerii continuă să locuiască alături de părinți);
●	cel mai mic număr de camere de persoană – 1,1 camere, comparativ cu media europeană de 1,6 camere;
●	cea mai mare rată a privării de locuință – 16,5%, comparativ cu media europeană de 4%. România este țara cu cea mai mare rată de lipsă de locuințe la nivelul UE. Grupurile sărace și marginalizate ale României, dar și tinerii – atât în zonele urbane, cât și în cele rurale – se confruntă cu provocări serioase în sectorul locuințelor, inclusiv locuințe de calitate scăzută, infrastructură inadecvată și lipsă de securitate a proprietății. În anuarul său regional din 2013, analiza Eurostat a clasat România în rândul țărilor cu „lipsă severă de locuințe” (SHD).
Parlamentul European (PE) a adoptat în ianuarie 2021 Rezoluția
„Locuințe decente și accesibile pentru toți”, prin care solicită Statelor Membre, printre altele, să asigure locuințe adecvate, sănătoase și eficiente din punct de vedere energetic, să ia măsuri privind persoanele fără adăpost și să investească în locuințe sociale, publice, accesibile și eficiente din punct de vedere energetic.
Conform estimărilor, în România aproximativ 30.000 familii au nevoie de locuințe (persoane marginalizate, familii din așezări informale, familii în risc de evacuare, tineri). Nevoia privind locuințele a fost analizată, inclusiv din punct de vedere al repartiției teritoriale estimate, în cadrul Strategiei Naționale a Locuirii (SNL), milestone în realizarea reformei R4. Îmbunătățirea calității locuirii. Conform Raportului de Țară (2020), efectele economice ale pandemiei COVID19 vor conduce la creșterea problemelor sociale și la îngreunarea accesului comunităților dezavantajate și al tinerilor la o locuință decentă.

Domeniul locuirii este o componentă esențială a calității vieții în toate orașele si comunele din România. De asemenea, dreptul la o locuință decentă este recunoscut ca drept fundamental în numeroase acorduri internaționale, precum Declarația Universală a Drepturilor Omului. În același timp, locuințele sunt cele mai costisitoare active care împovărează veniturile gospodăriilor și sunt piesele de joc pe piețe imobiliare cu dinamică complexă. Din acest motiv, domeniul locuirii reprezintă o zonă de politici complexă care necesită o abordare interdisciplinară și cooperare intersectorială.

România are un fond locativ ce depășește 8,7 milioane de unități și una dintre cele mai ridicate rate ale proprietății private de locuințe din lume. Fondul locativ actual se învechește, iar cea mai mare parte nu este adaptată la riscurile multiple la care este expusă țara și nici nu poate face față presiunilor tot mai stringente în materie de schimbări climatice. De fapt, cea mai mare parte a fondului locativ din România datează dintr-o perioadă în care principiile de proiectare nu țineau prea mult seama de standarde de eficiență energetică sau de coduri pentru proiectarea seismică a unor clădiri solide.
Toate aceste provocări sunt reflectate în mod inadecvat în planificarea strategică, programe, instrumente de date și capacități ale autorităților române, fie ele centrale sau locale. În prezent, lipsește o strategie națională care să orienteze abordările politice în domeniul locuințelor, în timp ce cadrul legal nu este actualizat. Resursele bugetare sunt fragmentate într-o multitudine de programe și de instrumente juridice lipsite de coordonare și de o evaluare adecvată a rezultatelor. Din autoritățile centrale și locale lipsește personalul dedicat care să se ocupe de problemele referitoare la locuințe atât din punct de vedere strategic, cât și operațional. Orașele incluzive sunt acelea care recunosc locuințele ca drept al cetățenilor, mai degrabă decât un activ financiar sau un bun privilegiat. Acesta este un principiu fundamental propus de convențiile organizațiilor internaționale, politicile și orientările UE. Locuința este, de asemenea, cea mai costisitoare nevoie a unei gospodării, astfel principiul de mai sus necesită ca guvernele centrale și locale să propună programe de sprijin pentru a ajuta populația mai săracă să aibă acces la un adăpost decent și sigur.

Reforma se implementează prin aprobarea și intrarea în vigoare a Strategiei naționale a locuirii (SNL) și a planului de acțiune pentru a reduce lipsa severă de locuințe. Strategia Națională a Locuirii vizează stabilirea unei viziuni strategice la nivel central privind locuirea prin abordarea integrată a problemelor multiple şi complexe ale domeniului, manifestate în mediul urban și rural, având ca arie de cuprindere atât locuinţele, cât şi problemele asociate locuirii aflate în domeniul de responsabilitate a statului, precum accesul la servicii de utilităţi publice (apă, canalizare), modul de utilizare a terenurilor și relaționarea cu politicile de dezvoltare urbană.

Astfel, avand in vedere aspectele enuntate mai sus, se poate constata faptul ca exista o cerere mare in ceea ce priveste realizarea si construirea de locuinte nZEB plus care sa deserveasca specialiștilor din sănătate și învățământ care își desfășoară activitatea pe raza Municipiului Brad 
In acest sens, UAT Municipiul Brad, in calitate de solicitant, isi propune finantarea si implementarea unui proiect de construire locuinte nZEB plus pentru specialiști din sănătate și învățământ care își desfășoară activitatea pe raza Municipiului Brad având scopul de a:
· Oferi facilități pentru specialiști din sănătate și învățământ care își desfășoară activitatea pe raza Municipiului Brad;
· Atrage de tineri specialiști prin oferirea unei locuințe de servici;
· Asigura egalității de șanse și gen pentru toți;
· Facilita integrarea si includerea tinerilor cu studii superioare in domeniul medico-sanitare și educațional pe piața forței de  muncă;
-	Contribui la creșterea ponderii de surse regenerabile în consumul de energie al clădirilor publice;
-	Intărirea capacitățile actorilor locali de implementare a proiectelor de eficiență energetică 
In conformitate cu PNRR, respectiv Reforma R4 – Îmbunătățirea calității locuirii din cadrul Componentei 10 – Fondul local, noile unității de locuit vor îndeplini ținta privind atingerea pragului de minim 20% consum primar de energie, în comparație cu cerințele privind construcțiile NZEB, stipulate în reglementările naționale, reflectate în certificatele de performanță energetică.

Astfel, prin programul PNRR si implementarea proiectelor din cadrul Reformei R4 – Îmbunătățirea calității locuirii ne indreptam cu pasi siguri spre atingerea obiectivelor de reducere a consumului de energie precum si de îmbunătățire a eficientei energetice a clădirilor publice.
Totodata, construcția acestor obiective va conduce la valorificarea potențialului existent în domeniului locuirii, atragerea de speciliști prin oferirea unei alternative locative, utilizarea mai eficientă a resurselor bugetare şi  direcţionarea lor către persoanele care au mai mare nevoie de sprijin.

Potrivit Atlasului zonelor urbane marginalizate din România, în Municipiul Brad exista o pondere de:
 -73,52% din populație trăiește în zone nedezavantajate
- 1,53% din populație se regăsește în comunități marginalizate
- 3,40% din populație in ceea ce privește zonele dezavantajate,
-3,97% pe ocupare și 16,36% pe capital uman.

Zonele marginalizate necesită o abordare adaptată la condițiile de trai din comunitățile identificate, atât prin investiții în infrastructura - de la asigurarea serviciilor publice de baza la prețuri accesibile, la managementul deșeurilor și la regenerarea fondului construit sau construirea de noi locuințe sociale, cât și prin programe de dezvoltare comunitară și integrare socială – programe de recalificare, asistență socială, accesul la educație.

In Strategia Integrată de Dezvoltare Urbană a Municipiului Brad 2021-2027 este identificată ca     oportunitate și măsură de dezvoltare construcția de locuințe pentru tineri, în perioada 2021-2023. În acest sens, la secțiunea A.I.2.1 ”Reabilitarea/modernizarea/extinderea infrastructurii și serviciilor sociale” – proiectul nr. 8 ce vizează realizarea de infrastructură de locuire pentru tineri, destinate închirierii.

Infrastructura educațională și calitatea actului educațional joacă un rol esențial în dezvoltarea unei comunități. Existența unui capital uman educat și bine pregătit, rezultat al formării pe tot parcursul vieții, joacă un rol important în capacitatea orașului de a susține derularea unor activități economice și sociale care să permită îmbunătățirea nivelului de trai, aspect important în atractivitatea zonei.
În prezent în Municipiul Brad funcționează 5 unități școlare, dintre care o instituție de învățământ preșcolar, 2 instituții de învățământ primar și gimnazial, 1 instituție de învățământ liceal și 1 de învățământ postliceal. În perioada 2010 – 2019 creșteri s-au înregistrat în cazul personalului didactic din învățământul primar (13%) și preșcolar (8%).

Infrastructura publică de sănătate cuprinde 1 spital  și 2 ambulatorii integrate spitalului, 1 dispensar medical, 1 sanatoriu TBC,1 cabinet școlar, 18 farmacii și 11 laboratoare medicale.
 Din analiza datelor statistice existente  se observă că în ultimii ani s-a dezvoltat rețeaua de unități sanitare proprietate privată, în special din categoriile cabinete medicale de familie, cabinetele stomatologice și farmacii. 
Fondul locativ existent este insuficient pentru nevoia de locuințe la nivelul Municipiului Brad, adecvate segmentului tânăr de populație. Această nevoie este una evidentă, ce poate fi cuantificată și prin solicitările înregistrate la Primăria Municipiului Brad pana în prezent:
-57 de dosare complete pentru locuințe depuse de tineri cu vârsta pana la 35 ani.
-dintre acestea 10 au ca titulari persoane care își desfășoară activitatea in domeniul educațional si medical-sanitar.

La aceste cifre trebuie să adăugăm faptul că în prezent există un număr important de specialiști în domeniile sănătate și învățământ, care își desfășoară activitatea pe raza Municipiului Brad și care locuiesc în spații închiriate sau fac naveta din satele sau chiar orașele învecinate. În acest sens, precizăm că aproximativ 10 persoane și-au manifestat interesul și dorința de a primi și folosi o locuință de servici care ar permite stabilirea în municipiul Brad și chiar întemeierea unei familii sau strămutarea celei existente.
Având în vedere nevoile de mai sus, și luînd în considerare finanțarea PNRR prin Componenta C10 – Fondul Local, subcomponenta I.2 Construirea de locuințe nZEB plus pentru tineri/locuințe de serviciu pentru specialiști din sănătate și învățământ, considerăm necesară și oportună investiția în locuințe nZEB pentru tineri, la nivelul localității Brad.

Repartizarea locuințelor pentru tineri destinate închirierii, construite și date în exploatare, se face după criterii stabilite în schema de finanțare și adoptate de autoritățile administrației publice locale, care preiau în proprietate aceste locuințe, pe baza unor criterii-cadru de acces la locuințe și, respectiv, de prioritate în repartizarea locuințelor. În baza unor propuneri temeinic justificate criteriile vor fi adaptate la situații concrete existente pe plan local.
În vederea implementării proiectului, se propune imobilul din cartea funciara nr. 67917 cu o suprafață de 1076 mp, teren neîmprejmuit, situat în intravilan, în proprietatea (domeniul privat) Municipiului Brad. Terenul este situat în localitatea   Brad, str. Dacilor, jud. Hunedoara.

Totodata, solicitantul va asigura respectarea obligațiilor prevăzute în PNRR pentru implementarea principiului „Do No Significant Harm”
(DNSH), prin asumarea declaratiei E5.


	3.
	Corelarea cu proiecte deja implementate la nivel local


	La nivel de UAT, investiția propusă de catre solicitant este corelată      cu următoarele proiecte implementate:
1. ”Comunitatea Brad – Acceptă sprijunul nostru” În proiect Primăria Municipiului Brad a avut calitatea de partener, alături de Asociația  NON PROFIT L & C CONSULTING, în calitate de lider și Școala Gimnazială ”Mircea Sântimbreanu” și SC Interlog Com SRL, în calitate de parteneri.
Faza: Finalizat
Sursa de finanțare: Programul Operațional Capital Uman; Componenta 1 – Dezvoltare Locală Integrată (DLI 360) în comunitățile marginalizate, Axa Prioritară – Incluziunea socială și combaterea sărăciei, Operațiunea – Reducerea numărului de comunității marginalizate (non-roma) aflate în risc de sărăcie și excluziune socială, prin implementarea de măsuri integrate, Schema de ajutor de stat Dezvoltare Locală Integrată (DLI 3600) în comunitățile marginalizate.
Valoarea totală a proiectului: 26.169.068,42 lei, din care 2.591.743,50 lei finanțare europeană nerambursabilă aferentă partenerului Primăria municipiului Brad și 106.154,20 lei contribuția acestuia.
Rezultate realizate pentru activitatea partenerului Primăria municipiului Brad: – 4 blocuri de locuințe au beneficiat de reabilitare termică; 260 de locuințe au beneficiat de scăderea pierderilor de căldura;

2. ”Reabilitare infrastructură municipală-strada Decebal Brad, jud. Hunedoara” – SMIS 
Sursa de finanțare: Programul Operațional 2007-2013 – Axa prioritară 2 – „Îmbunătățirea infrastructurii de transport regionale şi locale”, Domeniul major de intervenție 2.1 – „Reabilitarea şi modernizarea rețelei de drumuri județene, străzi urbane – inclusiv construcția / reabilitarea șoselelor de centură”
Faza: Finalizat
Valoarea totală a proiectului: 4.148.706,75 lei din care 3.866.945,23 lei – finanțare nerambursabila si 281.761,52 lei contribuția solicitantului.
Obiectivele proiectului:
· Îmbunătățirea legăturilor rutiere in nordul județului Hunedoara și, prin extensie, în întreaga Regiune Vest;
· Asigurarea unei alternative de conectare la rețeaua drumurilor naționale (DN7 și DN1) și rețeaua TEN (E68 – axa rutieră 7 – Coridorul Pan European IV și E60) a unei zone cu o dezvoltare structurală deficitară (Țara Zarandului din județul Hunedoara);
· Accesibilizarea unui areal cu însemnat potențial economic, turistic, istoric și cultural – vestul Județului Hunedoara – zona Țara Zarandului;
· Creșterea gradului de atractivitate a Județului Hunedoara și a regiunii Vest prin modernizarea infrastructurii;
· Îmbunătățirea siguranței condițiilor de trafic;
· Îmbunătățirea și conservarea calității factorilor de mediu în zonă.


	4.
	Corelarea cu proiecte în curs de implementare de la nivel local


	La nivel de UAT, investiția propusă de catre solicitant este corelată cu următoarele proiecte in curs de implementare:
1. În ceea ce privește infrastructura educațională:
În scopul îmbunătățirii infrastructurii educaționale, în prezent este în implementare proiectul “Dezvoltarea infrastructurii de învățământ antepreșcolar și preșcolar în Municipiul Brad, Jud. Hunedoara” cod SMIS 121901, care are ca obiectiv construirea unei grădinițe moderne, ce va deservi 8 grupe de copii, reabilitarea și modernizarea corpurilor de clădire existente, dotarea cu echipamente adaptate nevoilor beneficiarilor antepreșcolari și preșcolari, pentru derularea de activități educative și achiziționare de obiecte de inventar și/sau mijloace fixe, necesare desfășurării etapelor procesului educațional, în vederea creării condiţiilor necesare pentru dezvoltarea fizică şi psihică armonioasă şi a integrării eficiente în viaţa şcolară şi socială a copiilor.
Investiția va asigura minim 200 de locuri pentru copii de vârstă antepreșcolară și preșcolară (beneficiari direcți), într-o gradiniță care va oferi un nivel ridicat de confort și dotări moderne.
Pentru implementarea proiectului, în valoare de 5.451.895,06 lei, a fost obținută finanțare nerambursabilă în cadrul Programului Operaţional Regional 2014-2020, Axa prioritară 10 – Îmbunătățirea infrastructurii educaționale, Prioritatea de investiții 10.1 – Investițiile în educație, în formare, inclusiv în formarea profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare.
Procent implementare 50%, faza actuala: derulare lucrări de construcție.
1. În ceea ce privește infrastructura medicală:
Proiectul ” Eficientizare energetică a imobilului ambulatoriu și dispensar T.B.C. a Spitalului Municipal Brad, Jud. Hunedoara”, cod SMIS 118451.
Valoarea totală a proiectului: 6.717.036,15 lei, din care 4.058.824,64 lei finanțare europeană nerambursabilă și 2.658.211,51 lei contribuție solicitant.
Sursa de finanțare: Programului Operațional Regional 2014 – 2020, Apelul de proiecte nr. POR/2016/3/3.1/B/1, Axa prioritară 3, Prioritatea de investiții 3.1, Operațiunea B – Clădiri publice.
Obiectivul general al proiectului/Scopul proiectului
Obiectivul general al proiectului este eficientizare energetica a imobilului Ambulatoriu si dispensar T.B.C.  a Spitalului Municipal Brad, Jud. Hunedoara.
Procent implementare 80%, faza actuala: finalizare lucrări de construcție.
2. ”Consolidarea Capacității Administrative a UAT Municipiul Brad ”-  Cod SMIS 136172.
Sursa de finanțare: Programul Operațional Capacitate Administrativă; Axa Prioritară 2 ”Administrație publică și sistem judiciar accesibile si transparente” Obiectivul Strategic 1 ”Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP” CP13 – Fundamentarea deciziilor, planificare strategică și măsuri de simplificare pentru cetățeni la nivelul administrației publice locale din regiunile mai puțin dezvoltate.
Faza: în implementare
Obiectivul general al proiectului constă în consolidarea capacității instituționale și eficientizarea activității la nivelul Municipiului Brad prin planificare strategică, proceduri simplificate pentru reducerea birocrației pentru cetățeni și formarea personalului.
Obiectivele specifice ale proiectului:
Realizarea de proceduri standard pentru fundamentarea deciziilor și elaborarea documentațiilor de planificare strategică: Criterii de prioritare a investițiilor în sectoarele educație, sănătate, asistență socială, infrastructură (mediu și transport) pentru realizarea bugetului aferent anului 2021 sau 2022, politici publice ce necesită resurse financiare din bugetele aferente anilor 2021 si 2022, Strategia integrată de dezvoltare urbana a Municipiului Brad 2021-2027, Planul de Mobilitate Urbană Durabilă al Municipiului Brad pentru perioada 2021-2027, Planul Strategic Instituțional 2021-2022
Implementarea unor măsuri de simplificare pentru cetățeni, în legătura cu Planul integrat pentru simplificarea procedurilor administrative aplicabile cetățenilor prin implementarea și utilizarea GIS în administrația publică.
Dezvoltarea cunoștințelor și abilităților personalului din cadrul Municipiului Brad, în vederea sprijinirii măsurilor vizate de proiect.
Valoarea totală a proiectului: 3.712.985,90 lei din care 3.638.726,18 lei finanțare europeană nerambursabilă și 74.259,72 lei contribuție solicitant.
         Procent implementare 70%, faza actuala: realizare document strategic – PAEDC.

           Municipiul Brad are în implementare o serie de proiecte integrate finanțate atât prin bugetul local cât și din fonduri atrase, proiecte derulate în special în zona educațională dar și de locuire.

	5.
	Corelarea cu celelalte proiecte pentru care se aplică la finanțare


	La nivel de UAT, investiția propusă de către solicitant este în corelare directă  cu următoarele proiecte PNRR la care aplicam pentru finanțare PNRR:
· C10 Fondul Local - I.1.1 - Înnoirea parcului de vehicule destinate transportului public (achiziția de vehicule nepoluante, respectiv autobuze)
· C10 Fondul Local - I.1.2 – Asigurarea infrastructurii pentru transportul verde -- ITS/alte infrastructuri TIC (sisteme inteligente de management urban/local).
Proiectele de mai sus sunt incluse în Strategia Integrată de Dezvoltare Urbană a Municipiului Brad 2021-2027.

     Implementarea acestor proiecte va contribui semnificativ la dezvoltarea locală a municipiului Brad , prin reducerea disparităților economice și sociale, solidificarea coeziunii teritoriale, asigurarea unor servicii administrative mai bune pentru cetățeni, respectiv o infrastructură sociala și locativă mai buna, contribui totodata la dezvoltarea durabilă a UAT, prin realizarea de cladiri nZEB plus pentru tineri.

        Aceste proiecte contribuie la creșterea calității vieții în comunitatea locală și în linii generale, proiectul va contribui la îmbunătățirea condițiilor de trai din UAT, la împiedicarea fenomenului de depopulare a UAT-ului și un mai bun nivel de trai.

	6.
	Efectul pozitiv previzionat prin realizarea obiectivului de investiții


	Investitia propusa va influenta intr-o maniera pozitiva la cresterea             conditiilor de viața a locuitorilor din cadrul Municipiul Brad.

Realizarea obiectivului de investiții propus prin Reforma R4 – Îmbunătățirea calitatii locuirii din cadrul Componentei 10 – Fondul local contribuie la:
-	Oferirea de facilități pentru specialiști din sănătate și învățământ care își desfășoară activitatea pe raza Municipiului Brad;
-	Atragerea de tineri specialiști prin oferirea unei locuințe de servici;
-	Asigurarea egalității de șanse și gen pentru toți;
-	Facilitarea integrării si includerii tinerilor cu studii superioare in domeniul medico-sanitare și educațional pe piața forței de  muncă;
-	Contribuirea la creșterea ponderii de surse regenerabile în consumul de energie al clădirilor publice;
-	Întărirea capacitățile actorilor locali de implementare a proiectelor de eficiență energetică.

Municipiul Brad își propune următoarele măsuri aliniate cu Strategia de dezvoltare locală, care să influențeze pozitiv calitatea serviciilor educaționale, medicale și locative pentru tinerii domeniile vizate:
· Atragerea fondurilor pentru construirea de locuințe de servici pentru specialiști; 
· Încheierea de parteneriate cu alte instituții / mediu privat;
· îmbunătățirea infrastructurii educaționale în creșe, grădinițe, școli și licee precum și a infrastructurii medico-sanitare în scopul creșterii performanței și dezvoltării actului educațional și a actului medical.
Realizarea obiectivului propus constă în organizarea /desfășurarea în condiții optime a tuturor activităților în vederea îmbunătățirii calității și dezvoltarea capitalului uman, gestionarea inteligentă și reducerea consumului de energie, reducerea costurilor cu utilitățile.
Rezultate estimate:
· număr de metri pătrați construiți – locuințe pentru specialiști din sănătate și învățământ: 925 mp
· [bookmark: _Hlk103879594]număr unități de locuit pentru specialiști din sănătate și învățământ: 12 unități.
Nota de fundamentare este aliniata cu Anexa nr.2.1 - Plan integrat de acțiune privind îmbunătățirea condițiilor de locuire pentru tinerii care provin din comunități marginalizate sau grupuri vulnerabile.

	7.
	Modul de îndeplinire a condițiilor aferente investițiilor


	La momentul depunerii Cererii de finanțare, proiectul va asigura respectarea si alinierea cu cerințele ghidului privind Îmbunătățirea  calității locuirii, construirea de locuințe nZEB plus pentru specialiști din sănătate și învățământ: 
Prin prezenta investitie, solicitantul iși asumă indeplinirea urmatoarelor conditii: 
· Asigurarea terenului necesar situat în intravilan (1076 mp din cei 60514 mp, suprafața totală, conform extrasului de carte funciara nr. 67917, teren neîmprejmuit, situat în intravilan, în proprietatea Municipiului Brad. Terenul este situat în localitatea   Brad, str. Dacilor, jud. Hunedoara.) – având în vedere că vom utiliza proiectul tip pus la dispoziție de MDLPA-  asigurarea terenului necesar situat în intravilan - minim 953,20 pentru două module este realizată; 
· Minim 0,9% din bugetul total al proiectului trebuie să corespundă codului 055a - Alte tipuri de infrastructuri TIC (inclusiv resurse/echipamente informatice la scară mare, centre de date, senzori și alte echipamente wireless) care respectă criteriile de reducere a emisiilor de dioxid de carbon și criteriile de eficiență energetică (cu contribuție de 100% pe digital). Se va ține cont, la partea de proiectare, respectiv achiziție lucrări de construcții.
· Noile unități de locuit vor fi conforme cu ținta privind atingerea
pragului de minim 20% consum primar de energie mai mic în comparație cu cerințele privind construcțiile NZEB, stipulate în reglementările naționale. Acest consum de energie va fi reflectat în certificatele de performanță energetică, respectiv în cerințele proiectul tehnic.

UAT BRAD este eligibil pentru locuințe nZEB plus pentru tineri trebuie să îndeplinească cel puțin una din următoarele condiții:
· să fie incluse în Atlasul zonelor marginalizate şi al dezvoltării umane locale din România, publicat de Banca Mondială în anul 2021 – DA, pagina 163 din Atlas.
· sunt eligibile pentru construirea de centre comunitare integrate din componenta 12 - Sănătate;
· să fie în lista UAT care au construit creșe în ultimii 2 ani sau în cadrul cărora urmează să se construiască (POR 10.1 - Creșterea gradului de participare la nivelul educației timpurii și învățământului obligatoriu, în special pentru copii cu risc crescut de părăsire timpurie a sistemului ) - DA,– ,,Dezvoltarea infrastructurii de învățământ antepreșcolar și preșcolar în Mun. Brad, Jud. Hunedoara” – cod SMIS 121901.
· să prezinte nevoia de locuințe pentru tineri din comunitate (poate fi extras sau actualizare a SIDU/PUG/alte strategii locale). Structura documentului se află în Anexa 2.2.

       Pentru a putea realiza o evaluare corectă și eficientă a unui proiect de investiții, trebuie identificați toți parametrii de efort și efect. În acest sens, în evaluarea eficienței economice a investiției se utilizează sistemul de indicatori de eficiență economică a investițiilor. In acest sens, vom enumera Indicatorii obiectivului de investiții prevazuti prin schema de finantare si care urmeaza a fi indepliniti:
· Unitățile de locuit pentru tineri din din cadrul categoriei de specialiști în domeniile vizate corespund necesitatii la nivel de UAT si cuprind un numar de 12 unități locative cuprinse în 2 module tip cuplat;

De asemenea, solicitantul indeplineste Condițiile generale de eligibilitate, respectiv:
1. Solicitantul face dovada capacităţii de cofinanţare a proiectului pentru cheltuielile neeligibile

Pentru indeplinirea criteriului, Solicitantul Municipiul Brad isi asuma si prezinta Declaraţia de angajament iar datele din Declaraţia de angajament sunt corelate cu cele din Hotărârile/decizia de aprobare a proiectului.
2.  Incadrarea valorii investiției în valoarea maximă eligibilă	 
Valoarea maximă eligibilă a costurilor aferente investiției se încadreaza în prevederile din secțiunile 2.4. și 2.5. din acest ghid.
Solicitarea a fost efectuata pentru suma totală necesară, inclusiv TVA. TVA va fi asigurat prin bugetul de stat. Sumele fără TVA care vor depăși valoarea maximă eligibilă vor fi asigurate de către beneficiar, fiind considerate neeligibile.

Solicitantul se incadreaza in valoarea maxima eligibila a costurilor aferente investitiei, in conformitate Hotărârea Consiliului Local Brad pentru aprobarea proiectului.

3. Încadrarea în perioada de eligibilitate a PNRR	              Solicitantul isi asuma faptul ca se va incadra cu perioada de implementare a activitatilor proiectului pana la data de 30 iunie 2026.
4. Proiectul propus spre finanţare include doar activități desfășurate după data de 1 februarie 2020

Cheltuielile eligibile în cadrul PNRR sunt cele efectuate începând cu
1 februarie 2020, cu condiția demonstrării, înainte de finalizarea activităților proiectului, a implementării principiului „Do No Significant Harm” (DNSH), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile.

Solicitantul propune spre finantare un proiect a caror cheltuielile eligibile sunt efectuate dupa data de 1 februarie 2020. Totodata, solicitantul va asigura respectarea obligațiilor prevăzute în PNRR pentru implementarea principiului „Do No Significant Harm” (DNSH), prin asumarea declaratiei E5.
5. Respectarea principiilor privind dezvoltarea durabilă, protecția mediului, egalitatea de şanse, de gen, nediscriminarea,                  accesibilitatea

În procesul de pregătire, verificare, implementare şi durabilitate a contractului de finanţare, solicitantul a respectat şi va respecta legislaţia naţională şi comunitară aplicabilă în domeniul dezvoltării durabile, protecției mediului, egalităţii de şanse, de gen, nediscriminare, accesibilitate.

Solicitantul a respectat şi va respecta legislaţia naţională şi comunitară aplicabilă în domeniul dezvoltării durabile, protecției mediului, egalităţii de şanse, de gen, nediscriminare, accesibilitate.
6 Proiectul va respecta principiul „Do No Significant Harm” (DNSH)

În procesul de pregătire, verificare, implementare şi durabilitate a contractului de finanţare, solicitantul a respectat şi va respecta obligaţiile prevăzute în PNRR pentru implementarea principiului
„Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului.

Solicitantul a respectat şi va respecta obligaţiile prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului


	8.
	Descrierea procesului de implementare


	Prezenta investiție constă în construirea a:
· 12 unități locative;
· 925 mp
· Lucrări de construcții pentru clădiri
· Activități de proiectare – cheltuieli pentru documentații suport și obținere avize, acorduri, autorizații.
Valoarea intervențiilor de mai sus:  880860 Euro fără TVA.

Procesul de implementare cuprinde mai multe etape:
După semnarea contractului de finanțare, Beneficiarul va elabora un grafic de implementare al proiectului - structura de compunere ierarhica a proiectului (structura activităților, succesiunea acestora, durate de realizare).

Ulterior va organiza etapele de achiziție pentru serviciile (consultanta, proiectare, asistenta tehnica, dirigenție) si lucrările de execuţie prevăzute prin proiect.

După finalizarea achizițiilor publice si avizarea acestora, in baza contractelor de servicii si lucrări încheiate de Beneficiar se vor face previziuni cu privire la fluxul de numerar al proiectului. In baza previziunilor fluxului de numerar, se vor putea previziona si planifica alocările bănești necesare achitării facturilor emise de către furnizorii de servicii si executant.

In pregătirea dosarului cererii de plata, Beneficiarul si consultantul in management va tine legătura in permanenta cu executantul lucrării in ceea ce privește documentele care trebuie întocmite de acesta, cu dirigintele de șantier si cu firma care asigura asistenta tehnica.
Documentele întocmite de executant se vor verifica pentru ca aceste sa fie întocmite corect si complet in conformitate cu Ghidul de implementare PNRR. De asemenea, se va tine legătura cu dirigintele de șantier si ceilalți prestatori de servicii in ceea ce privește documentele care trebuie pregătite de aceștia.

Finalizarea proiectului implica depunerea cererii de plata finale. Se va întocmi procesul verbal de recepție la terminarea lucrărilor. Se va întocmi raportul final al proiectului, pe baza documentelor si a informațiilor furnizate de către Autoritatea Contractanta.

Totodată, in conformitate cu ghidul PNRR, Beneficiarul are obligația de a prezenta in perioada de implementare (după semnarea contractului de finanțare), dar nu mai târziu de 6 luni de la data intrării în vigoare a contractului de finanțare, următoarele documente obligatorii, în caz contrar contractul de finanțare poate fi reziliat (beneficiarului i se vor efectua plăți, condiționate de prezentarea documentelor menționate în cele ce urmează).

· Certificat de urbanism pentru Construirea de locuințe nZEB plus pentru tineri;
· Documentația tehnico-economică – SF (împreună cu devizul general actualizat). SF-ul se va transmite împreună cu devizul general actualizat, în conformitate cu legislația în vigoare aplicabilă: H.G. nr. 907/2016, cu modificările şi completările ulterioare. Solicitantul se va asigura de menționarea în cerințele documentațiilor de achiziție/de proiectare din caietul
de sarcini pentru realizarea proiectului tehnic, a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH).
- Hotărârea de aprobare a indicatorilor tehnico-economici semnată de către reprezentatul legal al UAT. Hotărârea de aprobare a indicatorilor tehnico-economici se va corela cu cea mai recentă documentație (SF). Anexa la Hotărârea de aprobare va conține detalierea indicatorilor tehnico-economici şi a valorilor acestora în conformitate cu documentația tehnico- economică și este asumată de proiectant.

Beneficiarul are obligația de a prezenta in perioada de implementare (după semnarea contractului de finanțare), dar nu mai târziu de 12 luni de la data intrării în vigoare a contractului de finanțare, următoarele documente obligatorii, în caz contrar contractul de finanțare poate fi reziliat (beneficiarului i se vor efectua plăți, condiționate de prezentarea documentelor menționate în cele ce urmează).

· Autorizația de Construire pentru realizarea obiectivului de investitie Construirea de locuințe nZEB plus pentru tineri, împreună cu toate avizele obținute pe baza Certificatului de urbanism

· În cazul în care nu este utilizat proiectul tip - Proiect tehnic și, dacă este cazul, Hotărârea actualizată pentru faza PT. Se va transmite proiectul tehnic, împreună cu devizul general actualizat, în conformitate cu legislația în vigoare aplicabilă. Se va transmite Hotărârea actualizată pentru faza PT sau cu modificările și completările intervenite la faza PT.

· Contractul de lucrări de execuție încheiat (inclusiv actele adiționale încheiate), împreună cu devizul general actualizat, cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferent acestora. Contractul de lucrări va cuprinde inclusiv măsuri privind respectarea obligaţiilor prevăzute în PNRR pentru implementarea principiului „Do No Significant Harm” (DNSH).

· Modificări ale Hotărârii de aprobare a proiectului (cererii de finanţare) şi a cheltuielilor aferente, în conformitate cu ultima formă a bugetului (dacă este cazul).

Beneficiarul are obligația de a prezenta, după finalizarea lucrărilor de execuție, procesul-verbal de recepție la terminarea lucrărilor, cartea tehnică a construcției, raportul dirigintelui și raportul proiectantului, în termen de maxim 30 de zile de la data întocmirii acestuia.

Plata finală a proiectului este condiționată de prezentarea acestui document. În cazul în care un beneficiar nu poate demonstra finalizarea investiției, contractul de finanțare va fi reziliat și orice sume plătite vor fi recuperate conform contractului de finanțare.


	9.
	Alte informații


	Nota de fundamentare este aliniata cu Anexa nr.2.2 - Plan integrat de
acțiune privind îmbunătățirea condițiilor de locuire pentru specialiști din sănătate și învățământ.





Inițiator,
PRIMAR
Florin Cazacu

